****

**ประกาศเทศบาลตำบลตลาด**

**เรื่องมาตรการในการสร้างจิตสำนึกและความตระหนักแก่ผู้บริหารเทศบาล สมาชิกสภาเทศบาล**

**และข้าราชการเทศบาลตำบลตลาด**

……………………………….

ตามพระราชบัญญัติมาตรฐานทางจริยธรรม พ.ศ. ๒๕๖๒ เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้นๆ และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ได้กำหนดให้หน่วยงานของรัฐมีมาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น สมาชิกสภาท้องถิ่น และข้าราชการองค์กรปกครองส่วนท้องถิ่น

เทศบาลตำบลตลาด จึงกำหนดมาตรการในการสร้างจิตสำนึกและความตระหนักแก่ผู้บริหารเทศบาล สมาชิกสภาเทศบาล และข้าราชการเทศบาลตำบลตลาด ดังนี้

1. ยึดมั่นในคุณธรรมและจริยธรรม

๒. ซื่อสัตย์สุจริตมีจิตสำนึกที่ดีแลละรับผิดชอบต่อหน้าที่

๓. กล้าตัดสินใจและสกระทำในสิ่งที่ถูกต้องขอบธรรม

๔. คิดถึงประโยชน์ส่วนรวมมากกว่าประโยชน์ส่วนตัวและมีจิตสาธารณะ

5. มุ่งผลสัมฤทธิ์ของงาน

6. ปฏิบัติหน้าที่อย่างเป็นธรรมและไม่เลือกปฏิบัติ

7. ดำรงตนเป็นแบบอย่างที่ดีและรักษาภาพลักษณ์ของทางราชการ

8. ยึดมั่นในระบอบประชาธิปไตยอันมีพระมหากษัตริย์เป็นประมุข

จึงประกาศให้ทราบโดยทั่วกัน

 ประกาศ ณ วันที่ ๑๓ เดือน พฤษภาคม พ.ศ. ๒๕๖๓



 (นายดวน ฤทธิ์จอหอ)

 นายกเทศมนตรีตำบลตลาด